recursal/SuperWikiNEXT-32B huggingface dataset:
Marja Kanervo, *Suomenlinnan vankileirin muistopaikka*, 2004.
**Suomenlinnan vankileirin muistopaikka** on kuvataiteilija Marja Kanervon suunnittelema maataideteos punavankien muistoksi Suomenlinnan Ison Mustasaaren pohjoisrannassa Kasinopuistossa lähellä lauttarantaa. Teos koostuu kahdesta kalliosta, luonnontilaisesta ja louhitusta, sekä kivestä hakatusta suorakulmiosta. Teos on saatu aikaan muokkaamalla ja rajaamalla ympäristöä. Kallioon on kaiverrettu vuosiluvut "1918" ja "1919". Kallion päällä virtaa vesi.

Suomenlinnan vankileirin muistoksi tehty teos julkistettiin 28. syyskuuta 2004. Muistopaikka valittiin samana vuonna vuoden ympäristötaideteokseksi. Muistopaikan maisemoinnissa Marja Kanervon avustajana oli maisema-arkkitehti Saara Pyykkö.

Suomen itsenäisyyden alkuaikoina Suomenlinnassa toimi vankileiri lähes vuoden ajan (14.4.1918 -14.3.1919). Sisällissodan päätyttyä leirille koottiin noin 8 000 vankia, joista noin 1 600 menehtyi lähinnä aliravitsemukseen. Vankileirillä kuolleita vietiin haudattaviksi Santahaminaan. Muistopaikkahankkeen aloitteentekijöitä olivat Suomenlinnan vankileirillä kärsineiden ja kuolleiden omaiset.

Katso myös
----------

* Luettelo punaisten muistomerkeistä Suomessa

Lähteet
-------

1. 1 2  Suomenlinnan vankileirin muistopaikka *Suomenlinna Sveaborg*. Suomenlinnan hoitokunta. Viitattu 5.6.2013.
2. 1 2  Julkiset veistokset (Helsingin julkiset veistokset- verkkosivusto) Helsingin taidemuseo.  Arkistoitu 23.12.2017. Viitattu 5.6.2013.
NS Savannah
**NS Savannah** on maailman ensimmäinen ydinkäyttöinen rahtilaiva, ja yksi neljästä koskaan rakennetusta ydinkäyttöisestä kauppalaivasta. Alus on nimetty höyrylaiva SS Savannahin mukaan, joka oli ensimmäinen konevoimalla Atlantin ylittänyt alus.

Alkuvuodesta 2007 alus hinattiin Newport Newsin satamaan, jossa siitä purettiin kaikki ydinkäyttöisyyteen liittyvät laitteet ja se puhdistettiin säteilystä.

Synty
-----

Vuonna 1955 presidentti Dwight Eisenhower ehdotti ydinkäyttöisen kauppalaivan rakentamista. Seuraavana vuonna Yhdysvaltain kongressi hyväksyi suunnitelman. NS Savannah laskettiin vesille vuonna 1962.

Taloudellisuus
--------------

NS Savannah
NS Savannah oli enemmänkin ydintekniikan testialus, kuin vakavasti otettava kilpailija perinteisille dieselmoottoreilla varustetuille aluksille. Ulkomuodoltaan se muistutti enemmän suurta luksusjahtia kuin rahtilaivaa, ja matkustajakapasiteetti (hytit, ravintolat, elokuvateatteri...) söi tilaa rahdinkuljetukselta. Lisäksi aluksen rahdinkäsittelylaitteet oli suunniteltu enemmänkin ulkonäkösyistä kuin käytännöllisiksi.

Näistä, ja tietenkin ydinreaktorin vaatimista turvallisuusnäkökohdista johtuen alus ei koskaan ollut kaupallisesti kannattava.

Ominaisuudet
------------

NS Savannahin painevesireaktori.
* Uppouma: 22 000 BRT
* Pituus: 180 metriä
* Leveys 23,8 m
* Miehistö: 124
* Matkustajia: 60
* Normaali matkanopeus: 21 solmua (40 km/h)
* Suurin nopeus: 24 solmua (47 km/h)
* Teho: 74 MW, 20 300 hp yhdelle potkurille
* Rahtikapasiteetti: 14 040 tonnia
* Vesitiiviitä osastoja: 14
* Erillisiä rahtitiloja: 6
* Reaktorin valmistaja: Babcock & Wilcox
* Telakka: New York Shipbuilding, Camden, NJ
* Hinta: 46,9 milj. USD (18,6 milj.$ laivalle ja 28,3 milj.$ reaktorille polttoaineineen)
* Toimintamatka: 482 700 km (300 000) mailia 20 solmun nopeudella yhdellä latauksella (32 sauvaa).

Katso myös
----------

* Luettelo ydinkäyttöisistä siviilialuksista

Lähteet
-------

* Fakta om fartyg *faktaomfartyg.se*.  Arkistoitu 24.5.2012. Viitattu 21.10.2007.  (ruotsiksi)

### Viitteet

1. ↑  The Nuclear Ship SAVANNAH Decommissioning Project United States Maritime Administration.  Arkistoitu 2.11.2007. Viitattu 1. toukokuuta 2007. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **NS Savannah**.
**Ryan Glen Mason** (s. 13. kesäkuuta 1991 Enfield) on uransa lopettanut englantilainen jalkapalloilija ja huhtikuusta 2021 alkaen Tottenham Hotspurin päävalmentaja. Hän edusti lopettaessaan Englannin mestaruussarjassa pelannutta Hull Cityä. Oikeajalkaisen Masonin pelipaikka oli keskikenttäpelaaja. Hän kuului myös Englannin jalkapallomaajoukkueeseen.

Seurajoukkueura
---------------

Mason oli Tottenhamin kasvatti. Vuonna 2009 hän siirtyi lainalle Yeovil Towniin. Hän pelasi seurassa 28 ottelua ja teki kuusi maalia. Mason pelasi vuosina 2009–2014 lainalla myös Mestaruussarjan Doncaster Roversissa, saman sarjan Millwall FC:ssä, Ranskan Ligue 1:n FC Lorientissa ja Ykkösliigan Swindon Townissa. Hän pelasi lainajaksojen välissä muutamia otteluita Tottenhamin edustusjoukkueessa, muun muassa Eurooppa-liigassa.

Kaudeksi 2014–2015 Mason palasi takaisin Tottenhamiin ja teki debyyttinsä Valioliigassa syyskuussa 2014 Arsenal FC:tä vastaan. Hän pelasi siitä lähtien seuran jokaisessa Valioliigan ottelussa lukuun ottamatta loukkaantumisesta aiheutunutta kahden ottelun taukoa. Avausmaalinsa Valioliigassa hän teki maaliskuussa 2015 Swansea Cityä vastaan.

Mason mursi kallonsa Chelseaa vastaan pelatussa ottelussa vuoden 2017 tammikuussa ja hänen uransa jalkapalloilijana loppui siihen. Hän palasi Hullin harjoituksiin jo saman vuoden toukokuussa, mutta ei kuitenkaan pelannut enää yhdessäkään ottelussa.

Maajoukkueura
-------------

Mason on pelannut Englannin nuorten maajoukkueissa. Hän edusti vuosina 2009-2010 alle 19-vuotiaita ja vuonna 2011 alle 20-vuotiaita. Debyytti Englannin jalkapallomaajoukkueessa tapahtui maaliskuussa 2015 ystävyysottelussa Italiaa vastaan.

Lähteet
-------

1. ↑
2. ↑
3. 1 2 3
4. ↑  Yksi kova törmäys riitti: tähtijalkapalloilija joutui lopettamaan uransa 26-vuotiaana - ei koskaan toipunut rajusta iskusta päähän *iltalehti.fi*. Viitattu 13.2.2018.

Aiheesta muualla
----------------

* Ryan Mason Transfermarkt-sivustolla (englanniksi)
* Ryan Mason Soccerway-sivustolla
**Tegra** on Nvidian järjestelmäpiiri, joka yhdistää ARM suorittimen ja Nvidian grafiikkasuorittimen.

Historia
--------

Tegra-sarjan suorittimet julkaistiin ensi kertaa vuonna 2008.

Tegra APX
---------

* Tegra APX 2500
* Tegra APX 2600

Tegra 6xx
---------

* Tegra 600
* Tegra 650

Tegra 2
-------

nvidia Tegra 2 T20

* Cortex-A9 CPU

Tegra 3
-------

* Cortex-A9 CPU

Tegra 4
-------

Käytössä SHIELD Portable käsikonsolissa.

* Cortex-A15 CPU

Tegra K1
--------

* Cortex-A15 CPU
* Kepler grafiikkasuoritin

Tegra X1
--------

Käytössä SHIELD Android TV sekä Nintendo Switch pelikonsoleissa.

* Cortex-A57 CPU
* Maxwell grafiikkasuoritin

Tegra X2
--------

* ARM 64-bit CPU
* Pascal grafiikkasuoritin

Lähteet
-------

1. ↑  NVIDIA Tegra takes on Atom: super-performance for smartphones & MIDs *slashgear.com*. Viitattu 24.1.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tegra
**Tehachapivuoret** [təˈhætʃəpi] on noin 80 kilometriä pitkä vuoristo Yhdysvalloissa Kalifornian osavaltiossa. Se sijaitsee lähes kokonaisuudessaan Kernin piirikunnassa lukuun ottamatta pientä aluetta, joka ulottuu Los Angelesin piirikunnan puolelle. Vuoret kulkevat itä-länsisuuntaisina San Joaquin Valleyn ja Mojaven aavikon välissä ja yhdistävät Tyynenmeren rannikkovuoriston Sierra Nevadan eteläkärkeen. Niiden korkeimmat huiput ovat vierekkäin kohoavat Double Mountain (2 433 m), Tehachapi Mountain (2 426 m) ja Covington Mountain (2 401 m).

Tehachapivuorilla harjoitetaan savenottoa ja hedelmien ja muiden hyötykasvien viljelyä. Merkittävin asutuskeskus on reilun 13 000 asukkaan Tehachapi, jossa on tuulipuistoja ja kasvitieteellinen puutarha.

Lähteet
-------

1. 1 2 3 4  Tehachapi Mountains *Britannica*. Viitattu 28.8.2022. (englanniksi)
2. 1 2  Hammond, Jon: Tehachapi: Where exactly are we, again? *The Loop Newspaper*.  2.3.2019. Viitattu 28.8.2022. (englanniksi)
3. ↑  Tehachapi Mountains *Peakbagger.com*. Viitattu 28.8.2022. (englanniksi)
4. ↑  Hammond, Jon: Surrounded by mountains: Peaks of the Tehachapi area *The Loop Newspaper*.  30.3.2019. Viitattu 28.8.2022. (englanniksi)
5. ↑  City and Town Population Totals: 2020-2021 United States Census Bureau. Viitattu 28.8.2022. (englanniksi)
Lövön lossi matkalla mantereen puolelle. Taustalla uusi silta rakenteilla.
Lövön silta.
**Lövön lossi** oli Kemiönsaaren kunnassa Söljeholmenin ja Lövön saarten välillä liikennöinyt lossi, joka oli osa yhdystietä 1830. Lossireitin pituus oli 395 metriä. Liikennöinnistä vastasi viimeisinä vuosina Finferries eli Suomen lauttaliikenne Oy. Lossi lopetti liikennöinnin toukokuussa 2011, jolloin Lövön silta avattiin liikenteelle. Tämän jälkeen lossi siirrettiin Turkuun peruskorjaukseen ja elokuussa se aloitti liikennöinnin Porvoossa Pellingin lossina.

Noin 400–500 vakinaista asukasta asui Lövön lossiyhteyden takana. Lövön saaren asukkaiden lisäksi lossia käyttivät muun muassa Kasnäsin, Vänön, Rosalan ja Högsåran asukkaat. Vakinaisten asukkaiden lisäksi lossiyhteyden takana oli yli 1 000 vapaa-ajan asuntoa. Vuonna 2002 lossia käytti keskimäärin 400 ajoneuvoa vuorokaudessa ja kesällä 500 ajoneuvoa vuorokaudessa.

Vuonna 2001 Tiehallinto teki Lövön lossipaikan kehittämisen yleissuunnitelman. Tiesuunnitelman laatiminen aloitettiin vuonna 2006 ja sillan rakennustyöt lokakuussa 2009. Silta rakennettiin lossin kohdalle, joten eteläpuolisen rannan kalturia jouduttiin rakennustöiden takia siirtämään 40 metriä sivuun sen alkuperäiseltä paikalta. Uusi silta avattiin liikenteelle 27. toukokuuta 2011 ja samalla Lövön lossi lopetti liikennöinnin.

Tekniset tiedot
---------------

* Rakentajatelakka: Uudenkaupungin työvene Oy
* Suurin pituus: 38,1 m
* Rakennusvuosi: 1995
* Suurin leveys: 9,6 m
* Kannen sivukorkeus: 2,4 m
* Henkilöautojen lukumäärä: n. 21
* Kannen ajoradan hyödyllinen pituus: 35,8 m
* Kannen ajoradan hyödyllinen leveys 7,8 m
* Hyötykuorma 70 t
* Syväys 2,6 m
* Kuivapaino 240 t
* Alikulkukorkeus 6,8 m

Lähteet
-------

1. ↑  Lövön lossin viimeisellä matkalla paljon saattajia  27.5.2011. Salon Seudun Sanomat. Viitattu 14.8.2011. [vanhentunut linkki]
2. ↑  Lövön lossiyhteys muutetaan sillaksi  7.6.2006. Tiehallinto. Viitattu 14.8.2011. [vanhentunut linkki]
3. ↑   (Arkistoitu – Internet Archive)
**Tsetserleg** (mong. Цэцэрлэг, ’puutarha’) on Mongolian Arhangain provinssin pääkaupunki. Se sijaitsee provinssin eteläosassa Hangaivuorten koillisreunalla 453 kilometrin päässä Ulan Batorista. Kaupungissa on 21 211 asukasta (vuonna 2015).

Hallinnollisesti Tsetserleg muodostaa **Erdenebulganin** sumin (mong. Эрдэнэбулган), joka rajautuu pohjoisessa Battsengelin sumiin, idässä Tsenherin sumiin, etelässä Bulganin sumiin ja lännessä Ih tamirin sumiin.

Maantiede
---------

Tsetserleg sijaitsee 1 691 metrin korkeudella merenpinnasta Urd Tamir -joen varrella. Kaupungin keskilämpötila tammikuussa on −14,9 °C ja heinäkuussa +14,3 °C. Kaupungin pohjoispuolella kohoaa Bulganvuori.

Historia
--------

Paikkakunta tunnettiin aiemmin nimellä *Zajayn hüree*, ja se toimi vuoteen 1923 saakka entisen Sain Nojon Hanin provinssin hallintokeskuksena sekä vuosina 1923–1931 Tsetserleg-Mandalin provinssin hallintokeskuksena. Kaupunkioikeudet se sai vuonna 1961.

Nähtävyydet
-----------

Tsetserleg on vanha kulttuurikeskus. Sen nähtävyyksiin kuuluu Zajayn Gegeenin buddhalainen luostari, joka rakennettiin alun perin vuonna 1586. 1600-luvun lopussa siellä asui jopa 1 000 munkkia. Nykyisin siellä toimii Arhangain provinssin museo. Bujandelgerüülehin luostari on edelleen toiminnassa.

Kuvia
-----

* MarkkinatMarkkinat
* Zajayn Gegeenin luostariZajayn Gegeenin luostari

Lähteet
-------

1. 1 2 3 4 5  Sanders, Alan J. K.: *Historical Dictionary of Mongolia*, s. 709–710. Scarecrow Press, 2010. ISBN 9780810874527. Teoksen verkkoversio.
2. 1 2  Asukasluvut 2015 Mongolian tilastopalvelun verkkosivulla Mongolian Statistical Information Service.  Arkistoitu 19.9.2015. Viitattu 17.1.2017.
3. ↑  Kohn, Michael: *Mongolia*, s. 126–127. Lonely Planet, 2008. ISBN 9781741045789. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Tsetserleg** Wikimedia Commonsissa

* Erdenebulganin sumin internetsivut (mongoliksi)

  

Arhangain provinssin sumit

* Battsengel
* Bulgan
* Erdenebulgan
* Erdenemandal
* Hairhan
* Hangai
* Hašaat
* Hotont
* Ih tamir
* Tariat
* Tsahir
* Tsenher
* Tsetserleg
* Tšuluut
* Tüvšrüüleh
* Žargalant
* Ögii nuur
* Ölziit
* Öndör-Ulaan
**Löytty** on matala humusjärvi Lohjan pohjoisosassa luoteisella Uudellamaalla. Sen pinta-ala on 83 hehtaaria. Etäisyys Lohjan keskustasta on 31 kilometriä pohjoiseen.

Maantiede
---------

Löytty on rannoiltaan mutkitteleva, sen ympäristö on enimmäkseen metsää ja suota. Rannalla on jonkin verran asutusta, etenkin etelässä. Altaan pohjoisosassa sijaitsee muutama luoto. Syvin kohta sijaitsee altaan itäosassa. Löyttyyn virtaa laskuojia ympäröiviltä soilta, Löytyn lounaiskolkasta lähtee laskuoja etelään kohti Pusulanjärveä, jonka korkeustaso on 61 metriä Löyttyä alempi. Löytyn luoteispuolella on Heinäistenjärvi ja itäpuolella Tarkeelanjärvi.

Löytty on lievästi rehevöitynyt, sen ekologinen tila on erinomainen. Järven tilavuus on 1,57 miljoonaa kuutiometriä.

Löytty (23.062.1.008) kuuluu Pusulanjärven alueeseen (23.062), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Löytty on Karjaanjoen vesistön luoteisia vakavesiä.

Lähteet
-------

1. 1 2 3 4  Löytty, vakavesi, Lohja
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 25.4.2021.
3. ↑  Löytty *Vesientila.fi*. Länsi-Uudenmaan vesi ja ympäristö ry. Viitattu 25.4.2021.
4. ↑  Löytty. Järviwiki. Viitattu 25.4.2021.
5. ↑  Karjaanjoki (23). Järviwiki. Viitattu 25.4.2021.
**S/S Notung** oli suomalaisen varustaja Ernst Sohnin omistaman Rederi Ab Notung -laivanvarustamon nimissä ollut höyryrahtilaiva.

Laiva valmistettiin Koillis-Englannissa sijaitsevassa Middlesbroughissa, joka aluksi toimi myös laivan kotisatamana. Tuolloin laivan nimenä oli S/S Middlesbrought. Vuonna 1935 laivan osti Suomeen eri vaiheiden jälkeen Ernst Sohn, ja sen kotisatamaksi tuli Helsinki. Tammikuussa vuonna 1940 laiva tuhoutui Neuvostoliiton ilmahyökkäyksessä Ahvenanmaan saaristoon kuuluvan Sottungan edustalla ollessaan selluloosalastissa matkalla Turusta Englantiin. Venäläiset pommikoneet yllättivät Notungin Sottungan itäpuolisella laivaväylällä sen ollessa kiinnijäätyneenä mereen  talvisodan kovissa pakkasissa. Venäläiset lentokoneet hyökkäsivät käyttäen sekä syvyyspommeja että lentotorpedoja. Osa pommeista osui myös Sottungan kylän läheisyyteen.  Laivaan ei osunut yhtäkään täysosumaa mutta rajun pommituksen seurauksena yksi torpedo osui laivan peräosaan ja laiva alkoi täyttymään nopeasti vedellä. Miehistö teki tilannearvion ja päätteli että laiva ei kestäisi uppoamatta, joten vesille laskettiin pelastusveneet. Niiden avulla miehistö kiirehti Sottungan saareen suojaan. Matkalla Sottungaan lentokoneet ampuivat vielä konekivääritulta pelastusveneisiin, mutta ihmeen kaupalla miehistö selvisi maihin vahingoittumattomana ja kaikki miehistön jäsenet pelastuivat hyökkäyksestä.
Miehistö seurasi rannalta kuinka Notung upposi hitaasti perä edellä meren pohjaan.

Venäläisten hyökkäys oli osa useamman muun hyökkäysten sarjaa Ahvenanmaalle tammi-helmikuussa 1940, jossa Neuvostoliitto ei kunnioittanut Ahvenanmaalle kansainvälisesti julistettua sodan aikaista puolueettomuutta. Notungin upotuksen ja muut Ahvenanmaan alueelle tehdyt selkkaukset ilmoitti YK:n pääsihteerille Geneveen delegaation mukana lähetetyssä ja 28.2.1940 päivätyssä kirjeessään aiemmin ulkoministerinä ja tuolloin Kansainliiton (YK:n edeltäjän) Suomen edustajana toiminut Rudolf Holsti.

Nykyisin Notung lepää n. 50 metrin syvyydessä lähes täydellisessä kunnossa. Sukellus hylylle on erittäin vaativaa ja näkyvyys on pohjasedimenttien ja virtausten takia harvoin yli 2m. Hylyn sijaintipaikka on noin 60°08´48 P ja 20°42´03 I WGS84, ja se on merkitty merikorttiin. Hylky on säilynyt myös melko koskemattomana.

Historia
--------

* 1882-1911 S/S Middlebrought, Middlesbrought S.S. Co. Ltd. Middlesbrought, Englanti.
* 1911 - 1915: S/S Jessie, Rederi AB Cedric (A. S. Cronberg), Landskrona, Ruotsi.
* 1915 - 1916: S/S Jessie, Rederi AB Activ (F. Börjesson), Helsingborg, Ruotsi.
* 1916 - 1933: S/S Viola, Rederi AB Activ (F. Börjesson), Helsingborg, Ruotsi.
* 1933 - 1935: S/S Viola, A. Ingmalsson, Kristinehamn, Ruotsi.
* 1935 - 1940: S/S Notung, Rederi AB Notung (Ernst Sohn), Helsinki, Suomi.
* 24.1.1940: Alus upposi Ahvenanmaalla neuvostoliittolaisen sotilaslentokoneen hyökkäyksessä ja jäi meren pohjaan hylyksi.

Lähteet
-------

1. 1 2 3 4
2. 1 2 3 4 5
3. 1 2 3
4. ↑  Mareud.com
5. ↑  Teesbuiltships.co.uk
6. ↑
7. ↑  source:
8. ↑

Aiheesta muualla
----------------

*
**Tserebi järv** (myös *Tserepi järv, Viitka järv*) on Virossa Võrumaalla Setomaan ja Võrun kuntien välisellä rajalla sijaitseva järvi .

Maantietoa
----------

Järvi on 320 metriä pitkä, 120 metriä leveä, ja sen pinta-ala on 2,9 hehtaaria. Se sijaitsee Haanjan ylängöllä neljän kukkulan, Matsimäen, Tammõnnurmen, Ussaiamäen ja Kõomäen välisellä suolla. Mäkien huiput kohoavat vastaavasti 211, 204, 213 ja 205 metriä mpy. kun järven vedenpinnan korkeus on 193,5 metriä mpy. Kaikki järven ympäristön mäet on raivattu peltomaaksi, jotka kuuluvat eteläpuoliselle Tserebin kylälle. Järvi on autio eikä sinne mene tietä. Järvi on saareton ja sen rantaviivan pituus on 790 metriä. Idässä sijaitsevalle Venäjän rajalle on matkaa 700 metriä.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. *pehme- ja tumedaveeline järv*).

Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (vir. *pehmeveeline miksotroofne tai pehmeveeline segatoiteline*, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.

Vesistösuhteita
---------------

Tserebi järv kuuluu Miikse ojan valuma-alueeseen, jossa Miikse oja on Piusa jõen sivu-uoma. Piusa jõgi laskee Pihkovanjärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Tserebi järveen tulee kaksi isompaa ojaa. Kaakkoisrantaan tulee Tserepi paisjärven (patojärvi) laskuoja, joka on padotun Koplisuun ojan alaosa. Etelään länsirantaan tulee Järvesuun oja, jonka kautta Puustuslump ja toinen nimetön lampi laskevat Tserebi järveen. Lampien rantaviivat on merkitty karttaan katkoviivoilla, joten ne ilmeisesti kuivuvat pienemmiksi keän aikana. Tserebi järven laskupuro on Miikseoja, joka laskee 700 metrin jälkeen Vanigõjärveen.

Huomautuksia
------------

1. 1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.

Lähteet
-------

1. 1 2 3 4 5 6 7 8 9 10  Keskkonnaregister: Tserebi järv (VEE2145410) *Keskonnainfo*. Tallinna, Viro:  Keskkonnaministeerium. Viitattu 25.6.2020. (viroksi)
2. 1 2 3  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 25.6.2020). (viroksi) (Arkistoitu – Internet Archive)
Notre Damen saari

|  |  |
| --- | --- |
| Sijainti | 
QuebecKanada |
| Sijaintipaikka | 
Hochelagan saaristo (en)View and modify data on Wikidata  |
| Vesialue | 
Saint LawrenceView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Notre Damen saari** (ransk. *Île Notre-Dame*) on keinotekoinen saari Saint Lawrence -joella Montrealissa, Quebecissä, Kanadassa.

Notre Dame -saari rakennettiin kymmenessä kuukaudessa 15 miljoonasta tonnista kiveä, joka kaivettiin Montrealin metroaseman rakennustöissä vuonna 1965. Saari luotiin Montrealin maailmannäyttelyyn 1967 juhlistamaan Kanadan satavuotisjuhlaa.

Suurin osa jäljelle jääneistä maailmannäyttelyn paviljongeista purettiin vuonna 1975, jotta saataisiin aikaan pitkä soutu- ja melonta-allas Montrealin vuoden 1976 kesäolympialaisille. Olympia-allas on edelleen Pohjois-Amerikan suurin keinotekoinen soutuallas. Entinen Ranskan paviljonki ja Quebecin paviljonki remontoitiin, sisustettiin uudelleen ja niistä tuli Montreal Casino, joka on suuri Quebecin hallituksen omistama rahapelilaitos. Saarella on myös Circuit Gilles Villeneuven -moottorirata, jolla on järjestetty muun muassa Formula 1 -sarjan Kanadan osakilpailu.

Saarta
Saaren länsipuolella sijaitsevalla puistoalueella on pieni järvi, joka on avoinna koko kesän vesiliikuntaa harrastaville. Maailmannäyttelyn jälkeisten vuosikymmenien aikana Montrealin kaupunki on kaunistanut saarta kasveilla ja puilla, joten se näyttää nykyään vähemmän keinotekoiselta.

Vuonna 1980 saaren viherryttäminen ja kaunistuminen kiihtyivät, kun siellä järjestettiin Floralies Internationales -puutarhanäyttely ja kilpailu, joka keräsi kasvien mestariteoksia kymmenistä maista. Nämä puutarhat ovat edelleen käytettävissä keväästä syksyyn, ja niiden pinta-ala on yli 25 hehtaaria. Saarta risteilevien laguunien osittain luoma mikroilmasto edistää sitä, että puutarhoissa voi kasvaa sellaisia kasveja, jotka yleensä sietävät huonosti Montrealin kylmää ilmastoa.

Lähteet
-------

1. ↑  Circuit Gilles Villeneuve *Circuits*. ESPN.  Arkistoitu 5.3.2019. Viitattu 11.2.2021. (englanniksi)

Aiheesta muualla
----------------

* Kuvia tai muita tiedostoja aiheesta **Notre Damen saari** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Notre Dame Island
**S/S Rudolf** oli suomalainen rahtihöyrylaiva, joka upposi 11. kesäkuuta 1938 Latvian rannikolla ajettuaan laivahylyn päällä. Laivan 12 hengen miehistö pelastui mutta laivan keittäjätär hukkui.

S/S Rudolf oli matkalla Memelista Riikaan kun se törmäsi kello 2 aikaan yöllä Ovishin majakan lähellä muutamia vuosia aikaisemmin uponneen latvialaisen höyrylaiva Livonian vedenpinnan alla olleeseen hylkyyn. Hylyn paikkaa osoitti valo- ja sireenipoiju mutta S/S Rudolf oli jo ehtinyt liian lähelle hylkyä eikä ehtinyt kiertää sitä. Laiva törmäsi hylkyyn 8 solmun nopeudella ja saatuaan suuren repeämän runkoonsa alkoi nopeasti täyttyä vedellä. Miehistö ehti irroittaa laivan pelastusveneet ja he pääsivät niillä Ovishin majakan rantaan. Ainoastaan laivan keittäjätär Anna Sveholm katosi onnettomuudessa ja hänen arveltiin jääneen hyttiinsä ja uponneen laivan mukana. Onnettomuushetkellä vallitsi usva ja sen vuoksi etäisyys hylyn paikkaa osoittaneeseen poijuun arvioitiin laivalla väärin. Hylyn paikka oli merkitty väärin myös merikorttiin.

S/S Rudolf oli rakennettu 1889 Howaldtswerken telakalla Kielissä Saksassa. Sen vetoisuus oli 273 bruttorekisteritonnia, pituus 40,5 metriä, leveys 6,92 metriä ja syväys 3,23 metriä. Laivalla oli 200 hevosvoiman kaksisylinterinen kompoundihöyrykone ja yksi potkuri. Laivan omisti vuodesta 1931 alkaen helsinkiläinen L. G. Boxbergin Nordsjöfrakt-varustamo.

Lähteet
-------

1. 1 2  Suomalainen höyrylaiva ajoi eilen hylkyyn Latvian rannikolla ja upposi, Aamulehti, 12.06.1938, nro 155, s. 1, Kansalliskirjaston digitaaliset aineistot
2. 1 2  Wrecksite.eu : D/S Rudolf (+1938)
3. 1 2  Höyrylaiva Rudolfin haaksirikko aiheutui hylyn etäisyyden väärin arvioimisesta, Aamulehti, 19.06.1938, nro 162, s. 3, Kansalliskirjaston digitaaliset aineistot
4. 1 2 3  Äänimeri-sivusto : Boxberg / Rudolf
**NP** (*nondeterministic polynomial)* on laskennan vaativuusteoriassa vaativuusluokka, johon kuuluvat ongelmat voidaan tarkistaa deterministisellä Turingin koneella polynomisessa ajassa, eli "tehokkaasti". Yhtäpitävästi voidaan määritellä, että luokan NP ongelmat voidaan ratkaista epädeterministisellä Turingin koneella polynomisessa ajassa. Epädeterministinen Turingin kone voi tehdä monta asiaa yhtäaikaisesti vastauksena sen saamaan syötteeseen. Määritelmästä seuraa, että kaikki luokan P ongelmat ovat myös NP-ongelmia, sillä kaikki polynomisessa ajassa ratkaistavat ongelmat voidaan myös tarkistaa polynomisessa ajassa. 

Kuuluisa ratkaisematon kysymys P=NP kysyy, ovatko vaativuusluokat P ja NP kuitenkin sama asia, eli voidaanko kaikki polynomisessa ajassa tarkastettavat ongelmat myös ratkaista polynomisessa ajassa. Monet ongelmat on todistettu NP-täydellisiksi, joka tarkoittaa sitä, että yhden NP-täydellisen ongelman ratkaisu polynomisessa ajassa antaa automaattisesti polynomisen ajan ratkaisun kaikkiin NP-ongelmiin.

Esimerkkejä
-----------

Kauppamatkustajan ongelman päätösmuoto on yksi tunnetuimmista NP-ongelmista. Siinä kauppamatkustajan täytyy käydä tietyissä kaupungeissa vapaassa järjestyksessä ja lopuksi palata kotiin. Kysymys kuuluu, onko mahdollista löytää reitti, joka on lyhyempi kuin x kilometriä. Minkä tahansa ratkaisuksi tarjotun reitin oikeellisuus voidaan tarkastaa nopeasti eli polynomisessa ajassa. Nopeaa algoritmia ratkaisun löytämiseen ei kuitenkaan tunneta.

Toinen esimerkki NP-ongelmasta on kokonaislukujen tekijöihinjaon päätösongelma. Siinä kysytään, onko annetulla luvulla n alkutekijää, joka on pienempi kuin jokin yläraja M.

Lähteet
-------

1. 1 2  Orponen, Pekka: "P = NP" -ongelma ja laskennan vaativuusteoria  1.1.2007. Aalto-yliopisto. Viitattu 16.1.2022.
**Andrea Caracciolo** (s. 18. syyskuuta 1981 Milano, Italia) on italialainen jalkapalloilija. Hyökkääjänä pelaava Caracciolo edustaa tällä hetkellä Serie A:n Bresciaa.

Ura
---

Caracciolo aloitti uransa amatööriseurassa Sancolombanossa, jossa hän pelasi yhteensä 53 ottelua ja teki 11 maalia. Ensimmäiset ammattilaisseurat olivat Serie C -tason Pro Vercelli ja Como. 

Ensiesiintymisensä Serie A:ssa Caracciolo teki Brescian paidassa tammikuussa 2002 Bolognaa vastaan. Serie A:n tulokaskaudella Caracciolo teki 2 maalia 7 ottelussa, jonka seurauksena hänet lainattiin Perugiaan kaudeksi 2002-2003. Maaleja Caracciolo ei tehnyt kahta enempää ja lainasopimuksen päätyttyä hän palasi takaisin Bresciaan. Kaudet 2003-2004 ja 2004-2005 ovat olleet Caracciolon parhaita kausia tähän astiseen uraansa nähden, kun hän teki 12 maalia kautta kohti Serie A:ssa. 

US Palermon kiinnitettyä huomionsa Caraccioloon, siirtyi Caracciolo seuraavaksi kaudeksi uuteen seuraansa ja oli saman tien joukkueensa paras maalintekijä 9 osumalla. Kausi 2006-2007 ei mennyt kovin vakuuttavasti Caracciololla, sillä hän teki vain 5 maalia 27 ottelussa. Kaudeksi 2007-2008 Caracciolo siirtyi lainasopimuksella UC Sampdoriaan. Tammikuussa 2008 hän teki sopimuksen entisen seuransa Brescian kanssa.

Maajoukkueessa Caracciolo pelasi ensi kerran marraskuussa 2004 Suomea vastaan.
| "I Wanna Have Your Babies"Natasha Bedingfield |
| --- |
| Singlen "I Wanna Have Your Babies" kansikuva |
| Singlen tiedot |
|  Albumilta | *N.B.* |
|  B-puoli | "What If’s" |
|  Formaatti | CDS, digitaalinen lataus |
|  Tekijä(t) | Natasha Bedingfield, Steve Kipner, Andrew Frampton, Wayne Wilkins |
|  Tuottaja(t) | Bedingfield, Kipner, Frampton, Wilkins |
|  Tyylilaji | pop, R&B |
|  Kesto | 03.43 |
|  Levy-yhtiö | Phonogenic |
| Natasha Bedingfieldin muut singlet |
| "I Bruise Easily"2005 | "I Wanna Have Your Babies"2007 | "Soulmate"2007 |

**I Wanna Have Your Babies** (tunnetaan myös nimellä **Babies**) on englantilaisen poplaulaja Natasha Bedingfieldin toiselta studioalbumilta N.B. julkaistu single. Sen ovat kirjoittaneet Natasha Bedingfield, Steve Kipner, Andrew Frampton ja Wayne Wilkins. Laulu sai vaikutteita hip hopista ja sen sanoitukset kertovat naisesta, joka yrittää löytää oikean miehen lastensa isäksi.

"I Wanna Have Your Babies" julkaistiin N.B.-albumin ensimmäisenä singlenä ja se sai vaihtelevia arvosteluja kriitikoilta, joiden mielestä kyseinen laulu ei ollut niin vaikuttava kuin edelliset.

Taustat ja kirjoittaminen
-------------------------

Vuonna 2006 Bedingfield alkoi kirjoittaa ja äänittää materiaalia yhdessä Steve Kipnerin, Andrew Framptonin ja Wayne Wilkinsin kanssa Los Angelesissa, Kaliforniassa. Laulun inspiraationa oli puolitoistavuotinen kiertue ympäri Yhdysvaltoja. Bedingfield ei ollut koskaan ollut niin kauan pois ystäviensä ja perheensä luota, ja hän kertoi tajunneensa, kuinka tärkeitä suhteet ovat. Bedingfield kertoi halunneensa laulun, joka sopi häneen itseensä, sanoen, että "ensimmäinen albumini kertoi itsenäisyydestä ja opportunismista. Olen nyt eri tilanteessa. Olen seurustellut, etsinyt kumppania, sitä Herra Oikeaa."

Raidat
------

### Ison-Britannian julkaisu

(Julkaistu 16. huhtikuuta 2007)

1. "I Wanna Have Your Babies"
2. "Unwritten" (Live at The Nokia Theatre, New York)

### Kansainvälinen julkaisu

(Julkaistu 16. huhtikuuta 2007)

1. "I Wanna Have Your Babies"
2. "What Ifs"
3. "Unwritten" (Live at The Nokia Theatre, New York)
4. "I Wanna Have Your Babies" (Snowflakers Rub)

Aiheesta muualla
----------------

* I Wanna Have Your Babies discogs.com -sivustolla

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Herodes Agrippa** (10 eaa. – 44 jaa.) oli Juudean kuningas 37–44. Hänen isänsä oli Herodes Suuren poika Aristobulos. Herodes Suuri antoi teloittaa Aristobuloksen vuonna 7 eaa. ja nuori Agrippa lähetettiin tämän jälkeen Roomaan. Herodes Suuri itse kuoli n. vuonna 4 eaa. ja hänen kolme poikaansa Arkhelaos, Antipas ja Filippos jakoivat hänen valtakuntansa. 

Agrippasta tuli Roomassa yksi Caligulan kannattajista, ja kun tästä tuli keisari nimitti hän Agrippan Juudean kuninkaaksi. Agrippa tuki myös Caligulan seuraajaa Claudiusta ja tämä liitti Agrippan valtakuntaan lisää alueita. 

Agrippa kuoli yllättäen vuonna 44.

Perhe
-----

Agrippa oli naimisissa kaukaisen sukulaisensa Kyproksen kanssa. Pari sai viisi lasta:

* Drusus – kuoli nuorena
* Julius Marcus Agrippa
* Berenike – Kilikian kuninkaan Polemonin vaimo, myöhemmin myös keisari Tituksen rakastajatar.
* Mariamme
* Drusilla – naimisissa Juudean prokuraattorin Marcus Antonius Felixin kanssa

|  |  |  |  |
| --- | --- | --- | --- |
|   | Edeltäjä:**Herodes Antipas** | **Juudean kuningas**Herodesten hallitsijasuku | Seuraaja:**Julius Marcus Agrippa** |

Aiheesta muualla
----------------

* Herodes Agrippa suomenkielisessä Raamatussa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola
* Vatikaani

 |
|  |
| Muut | 
* IdRef

 |

 |
**Yhdysvaltain historian museo** (**Yhdysvaltain historian kansallismuseo**) (engl. *The National Museum of American History*) on Washingtonissa sijaitseva museo, joka esittelee Yhdysvaltain historiaa erityisesti kulttuurin, politiikan, sodankäynnin, tieteen ja yhteiskuntaelämän kannalta.

Museo on perustettu vuonna 1957 Smithsonian-instituutin yhdeksi osastoksi, jolloin sen nimenä oli **Historian ja teknologian museo** (engl. *Museum of History and Technology*). Museo itsenäistyi vuonna 1964, jolloin se myös muutti omaan rakennukseensa. Yleisölle museo avattiin tammikuussa 1964. Vuosina 1969–1980 museon nimenä oli **Historian ja teknologian kansallismuseo** (engl. *National Museum of History and Technology*), jonka jälkeen se on toiminut nykyisellä nimellään. Yhdysvaltain historian kansallismuseo on edelleen osa Smithsonian-instituuttia.

Vuonna 2018 museossa kävi noin 4 miljoonaa vierailijaa. Museon vuosibudjetista 25 miljoonaa dollaria tulee liittovaltiolta ja 15,4 miljoonaa säätiöltä (2018). Kokoelmiin kuuluu noin 1,8 miljoonaa esinettä. Museon palveluksessa oli 257 kokopäiväistä työntekijää. Johtajana toimi tohtori Anthea Hartig (2018).

Yhdysvaltain historian museon museorakennuksen on suunnitellut arkkitehtuuritoimisto McKim, Mead & White, pääarkkitehtina James Kellum Smith. Rakennus peruskorjattiin vuosina 2006–2008. Vuodesta alkaen 2012 rakennusta on laajennettu, tarjoituksena saattaa työ valmiiksi vuonna 2017.

Lähteet
-------

1. ↑ . Tieto on haettu Wikidatasta.
2. ↑  National Museum of American History The National Museum of American History, americanhistory.si.edu. Viitattu 10.7.2019. (englanniksi)
3. 1 2 3  National Museum of American History. Media Fact Sheet  1.6.2018. The National Museum of American History, americanhistory.si.edu. Viitattu 10.7.2019. (englanniksi)
4. 1 2 3  Mission & History The National Museum of American History, americanhistory.si.edu. Viitattu 10.7.2019. (englanniksi)
5. ↑  Arkistoitu kopioWelcome from the Director The National Museum of American History, americanhistory.si.edu.  Arkistoitu 2.7.2019. Viitattu 10.7.2019. (englanniksi)

Aiheesta muualla
----------------

* Kuvia tai muita tiedostoja aiheesta **Yhdysvaltain historian museo** Wikimedia Commonsissa
**Saski Baskonia** on koripalloseura Vitoria-Gasteizista Espanjan Baskimaasta. Seuran edustusjoukkue pelaa Espanjan ACB-liigassa ja kansainvälisissä seurakilpailuissa.

Saski Baskonia perustettiin vuonna 1959 nimellä Club Deportivo Vasconia. Vuonna 1976 nimi muuttui muotoon Club Deportivo Basconia ja vuonna 1987 nykyisekseen. Samana vuonna seura teki sponsorisopimuksen keramiikkavalmistaja Taulellin kanssa, minkä myötä edustusjoukkue nimettiin aluksi Taugrésiksi ja vuonna 1997 TAU Cerámicaksi. Vuoden 2009 kesällä Taulell lopetti seuran tukemisen ja sen tilalle tuli espanjalainen säästöpankki Caja Laboral.

Saski Baskonia nousi Espanjan korkeimmalle sarjatasolle ensimmäistä kertaa vuonna 1972, ja nykyisessä ACB-liigassa se on pelannut sarjan perustamisesta vuodesta 1983 lähtien. Seura voitti ensimmäisen kuudesta Espanjan cupistaan kaudella 1994–1995 ja siitä on sittemmin tullut yksi Espanjan suurimmista. ACB-liigan se on voittanut kausilla 2001–2002, 2007–2008 ja 2009–2010. Euroliigassa seuran paras sijoitus on ollut toinen.

Mestaruudet
-----------

* Saporta Cup (1): 1996
* Espanjan liiga (3): 2002, 2008, 2010
* Espanjan cup (6): 1995, 1999, 2002, 2004, 2006, 2009
* Espanjan supercup (4): 2005, 2006, 2007, 2008

Lähteet
-------

1. ↑  Caja Laboral, nuevo patrocinador principal del Baskonia  23.7.2009. ACB.  Arkistoitu 25.9.2012. Viitattu 24.7.2009. (espanjaksi)

Aiheesta muualla
----------------

* Saski Baskonian sivusto (baskiksi) (espanjaksi) (englanniksi)
* Saski Baskonia ACB:n sivustolla (Arkistoitu – Internet Archive) (espanjaksi)
* Saski Baskonia Euroleaguen sivustolla (englanniksi)

Euroliiga 2022–2023
**Lohkovaihe**  

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
**Kaunis Toarie** on suomalaisen toimittajan, valokuvaajan ja kirjailijan I. K. Inhan valokuva, joka on otettu vuonna 1894 tutkimus- ja kuvausmatkalla Vienan Karjalassa, Uhtuan kirkonkylässä. Se esittää nuorta, teini-ikäistä tyttöä nimeltään Toarie (karjalainen muoto ortodoksinimestä Darja) kehräämässä. Valokuva oli esillä näyttelyssä joulukuussa 1894 ja julkaistiin ensi kertaa kirjassa *Kalevalan laulumailta* vuonna 1911.

> »Kävimme katsomassa erästä nuorta, ehkä viidentoista vuoden vanhaa neitostakin, jota kiitettiin koko kylän kaunemmaksi. Vaikka Toarie on verraten köyhä – isä oli vuosikausia elellyt Suomessa jättäen perheensä oman onnensa nojaan – niin oli hän kauneutensa vuoksi kuitenkin niin suuressa maineessa, että sanottiin nuorten miesten kilvan tahtoneen viedä hänet miehelään, vaikka hän oli vielä alaikäinen. Toarie olikin siro neitonen, paljon somempi kuin valokuvassa, eikä se suinkaan vähettänyt hänen viehätystään, että hän osasi "veätä värttinätä".»   
> (– Inha, *Kalevalan laulumailta*, 1911)
> 
> 

Vaikka professori Pertti Virtaranta onnistui selvittämään monien Inhan valokuvien sankareiden kohtaloita, Toarien myöhemmät elämänvaiheet ovat jääneet tuntemattomiksi.

Vaikutus
--------

Anna Korhonen on kirjoittanut Ylen *Sininen laulu* -sarjan sivuilla, että "Inha on onnistunut vangitsemaan kuvaan nuoren tytön samanaikaisen odotuksen ja varautuneisuuden." Säveltäjä Kari Rydman on kirjoittanut kuvan herättämästä vaikutelmasta: "I. K. Inhan häikäisevän kaunis kuva kertoo minulle kuitenkin keväästä tai kesästä, joka ei koskaan lopu".

Valokuva on ollut aiheena Riikan kappaleelle "Toarie", joka sijoittui kolmanneksi Suomen euroviisukarsinnoissa vuonna 2004. Myös Folkswagen-yhtye on tehnyt kappaleen nimeltä "Toarie", joka on julkaistu albumilla *Kyläkaupan rappusilla* vuonna 2008.

Lähteet
-------

1. ↑  Inha, I. K.: *Kalevalan laulumailta. Elias Lönnrotin poluilla Vienan Karjalassa: kuvaus Vienan Karjalan maasta, kansasta, siellä tapahtuneesta runonkeruusta ja runoista itsestään*. Helsinki: Kansanvalistusseura, 1911.
2. ↑  Virtaranta, Pertti: *Vienan kyliä kiertämässä. Karjalaiskylien entistä elämää Venehjärvestä Kostamukseen*. Helsinki: Kirjayhtymä, 1978. ISBN 951-26-1543-6.
3. ↑  Korhonen, Anna: I. K. Inha *Sininen laulu*. Viitattu 25.5.2015.
4. ↑  Rydman, Kari: Uhtuan kaunis Toarie (Julkaistu *Valkeakosken sanomissa* 1995 tai 1996) *Kari Rydman: Valittuja pakinoita 4: Menneitä aikoja – ja naisia*.  25.5.2015. Viitattu 25.5.2015.
5. ↑  Niikko, Petri: Suomi mokasi *Vienankarjala.net*. Viitattu 25.5.2015.
**Wagnerilaisuus** (saks. *Wagnerismus*) on saksalaisen oopperasäveltäjän Richard Wagnerin (1813–1883) musiikiin, teoreettisiin kirjoituksiin, poliittisiin ajatuksiin ja esteettisiin näkemyksiin perustuva aatesuuntaus. Wagnerilaisuuden merkitys oli suurin 1800-luvun loppupuolella, jolloin erityisesti musiikkimaailma oli jakautunut Wagnerin kiihkeisiin kannattajiin, jotka suosivat ohjelmamusiikkia, ja vastustajiin, jotka olivat absoluuttisen musiikin kannalla. 

Poliittisessa merkityksessä wagnerilaisuus oli alun perin luokkatietoinen liike, joka myöhemmin suuntautui esifasismiin.*lähde?* Taidepiireissä Wagnerin vaikutus ilmeni erityisesti dekadenttisissa ja symbolistisessa taidesuuntauksissa. Niiden ulkopuolellakin Wagnerin vaikutus näkyy viitteellisesti lähes kaikessa länsimaisessa taiteessa. Nykyisin ilmiön näkee selvimmin monissa elokuvissa, esimerkiksi Matrix-elokuvatrilogiassa. Wagnerin viimeisessä oopperassa *Parsifal* (1882) nimihenkilö oppii näkemään taikuri Klingsorin luoman valhekuvan taakse ja saa ylivertaiset kyvyt, kuten pysäyttämään häntä kohti heitetyn keihään. Matrixissa taas on keinotodellisuus, jossa Neo pysäyttää pahantahtoisten agenttien luodit. Pirates of the Caribbean -elokuvasarjan Davy Jones, joka on mennyttä rakkauttaan sureva *Lentävä hollantilainen* -laivan kapteeni, kun Wagnerin Lentävä hollantilainen -oopperan (1843) päähenkilön kirouksen pystyy purkamaan vain pyyteetön rakkaus. Tosin nämä asetelmat usein pohjautuvat vanhempiin tarinoihin, mutta Wagner pystyi luomaan niistä uusia myyttisiä kokonaistaideteoksia, joissa eri taidemuodot kohtaavat.

Lähteet
-------

* GLBTQ: Wagnerism (Arkistoitu – Internet Archive)

### Viitteet

1. ↑  Maailmaa pyyhki 1800-luvulla mania, joka jätti jälkensä niin Hitlerin politiikkaan kuin Disneyn logoonkin: Näin säveltäjä Richard Wagner muutti kulttuurimme. Helsingin Sanomat 10.1.2021.

Aiheesta muualla
----------------

* Max Nordau: The Richard Wagner Cult (1895) (Arkistoitu – Internet Archive)
*Tämä artikkeli käsittelee aluetta. Muista merkityksistä, katso täsmennyssivu.*
Pannonian kartta.
**Pannonia** oli antiikin aikainen alue, joka sijaitsi nykyisten Itävallan, Kroatian, Unkarin, Serbian, Slovenian sekä Bosnia ja Hertsegovinan alueilla. Sen rajoina olivat pohjoisessa ja idässä Tonava.

Historia
--------

Pannonian alkuperäiset asukkaat olivat pannonialaisia, jotka olivat illyrialainen heimo. Kelttiläiset heimot valloittivat alueen 400-luvulla eaa. Roomalaiset puolestaan valloittivat Pannonian 9 eaa. Rooman valtakunnan osana Pannonia kuului alun perin Illyricumin provinssiin ja sitten Illyricum inferiuksen provinssiin. Ensimmäisellä vuosisadalla siitä tehtiin oma Pannonian provinssinsa. Rooma joutui käymään ankaran sodan kapinoivia pannonialaisia vastaan keisari Tiberiuksen valtakaudella.

Pannonia Rooman Pannonian provinssina.
Trajanus jakoi Pannonian provinssin kahteen osaan, jotka olivat Pannonia superior eli Ylä-Pannonia (länsiosa) ja Pannonia inferior eli Ala-Pannonia (itäosa). Edellisen pääkaupunki oli Carnuntum ja jälkimmäisen Aquincum. Diocletianus jakoi myöhemmin Pannonian neljään osaan, jotka olivat Pannonia prima (luoteisosa), Pannonia secunda (kaakkoisosa), Savia (lounaisosa) ja Valeria (koillisosa).

300-luvulla Pannoniaan asettuivat gootit, jotka olivat alun perin asuneet Mustanmeren ympäristössä, mutta joutuivat pakenemaan idästä tulleita hunneja. Gootit pyysivät keisari Valensilta lupaa muuttaa Tonavan eteläpuolelle. Vuoteen 380 mennessä ostrogootit olivat asettuneet Pannoniaan keisari Gratianuksen liittolaisina, mutta olivat ilmeisesti myös hunnien alistamia. Ostrogootit pakenivat sittemmin hunnien tieltä läntiseen Eurooppaan.

Eurooppaan työntyneet hunnit asettuivat Pannoniaan 400-luvulla. Heidän viimeisen hallitsijansa Attilan kuoltua Pannonia on ollut useiden eri kansojen ja heimojen asuinsija. Unkarilaiset saapuivat alueelle 900-luvun lopussa.

Katso myös
----------

* Karpaattien allas

Lähteet
-------

1. ↑  Liberati, Anna Maria & Bourbon, Fabio: "Strategisesti tärkeät Tonavan provinssit", *Historialliset kulttuurit, Rooma*, s. 228. Suomentanut Tuija Vertainen. Weilin+Göös, 2004. ISBN 978-951-0-32991-7.
2. ↑  Kings of the Ostrogoths in Pannonia Foundation for Medieval Genealogy. Viitattu 19.10.2019. (englanniksi)

Aiheesta muualla
----------------

* Kuvia tai muita tiedostoja aiheesta **Pannonia** Wikimedia Commonsissa
*Tämä artikkeli käsittelee länsiafrikkalaista juustoa. Wagashi on myös nimitys japanilaisille makeisille.*
Waagashi
Wagashin valmistuksessa käytettyjä kalebasseja.
**Wagashi** tai **woagachi** on Länsi-Afrikan Sahelin alueella valmistettu juusto.

Wagashia valmistetaan muun muassa Beninissä, Nigeriassa, Togossa, Ghanassa, Malissa ja Burkina Fasossa. Juusto kuuluu fulbejen paimentolaiskansan keittiöön ja sitä valmistavat tavallisesti naiset.

Juusto tehdään lehmänmaidosta, jota lypsävät usein miehet. Naiset valmistavat muun käytön jälkeen ylijäävästä maidosta juustoa. Valmistuksessa käytetään maidon ohella *Calotropis procera* -kasvin lehtiä ja varsia. Kasvin myrkylliset alkaloidit alkavat maitoa kuumennettaessa noin 90 °C:n lämpötilaan kerätä maidon proteiineja kiinteäksi juustomassaksi maidon pinnalle. Juustomassa erotetaan herasta ja lopputuloksena on valkoista juustoa. Tuote voidaan käyttää jo tässä vaiheessa pehmeänä juustona, tai se voidaan jättää kuivumaan kovan juuston tekemiseksi. Kuivattu juusto saatetaan värjätä punaiseksi kastamalla se veteen, johon on sekoitettu durran lehtiä ja varsia. Juuston tuottajat eivät aina noudata parasta hygieniaa, jolloin valmistettu juusto saattaakin sisältää hometta ja haitallisia mikrobeja, kuten kolibakteereja.

Valmis juusto paistetaan tai käytetään kastikkeissa. Sellaisenaan juustoa syödään vain harvoin. Wagashia pidetään joskus köyhän väestön lihana, sillä se muodostaa tärkeän proteiinien lähteen.

Lähteet
-------

1. 1 2 3  Catherine Donnelly: *The Oxford Companion to Cheese*, s. 755. Oxford University Press, 2016. ISBN 9780199330881. (englanniksi)
2. ↑  Grace Annagmeng Mwini, Sarah Darkwa: Microbial Contamination Associated with "Wagashi-Cheese" Production in Sissala East District- Ghana *Journal of Food Research*. Canadian Center of Science and Education. Viitattu 30.11.2017. (englanniksi)
Keksijä Stefan Kudelski (1929–2013).
Elokuvaäänityksen mullistanut Nagra III vuodelta 1958.
Nagra E vuodelta 1976.
**Nagra** on puolalais­syntyisen sveitsi­läisen keksijän Stefan Kudelskin 1950-luvun alusta asti kehittämä kannettavien nauhurien tuote­sarja ja siitä kehittyneiden digitaalisten äänen­tallentimien tuote­merkki. Nagra-nauhureita käytettiin 1950-luvulta alkaen ammatti­käytössä, erityisesti radio-, televisio- ja elokuva­tuotannon työ­välineenä studion ulko­puolella tehtävään äänen tallen­tamiseen. Sittemmin Nagra-tuotesarja on kehittynyt ja laajentunut pienempiin nauha­kokoihin, digitaa­liseen äänen­tallennukseen ja kova­levyä käyttäviin tallentimiin.

Nykyiset Nagra SD -äänentallentimet ovat kooltaan enää sanelukoneen luokkaa, mutta niiden äänenlaatu on parhaimmillaan studiotasoista.[1]

Historiaa
---------

Puolassa syntynyt, Sveitsissä opiskellut sähköinsinööri­opiskelija Stefan Kudelski patentoi vuonna 1951 maailman ensimmäisen kannettavan, paristo­käyttöisen Nagra I -kelanauhurin. Kenkä­laatikon kokoisen laitteen äänen­laatu oli lähes yhtä hyvä kuin silloisten puhelin­kopin kokoisten studio­nauhureiden. Ensimmäiset tilauksensa Kudelski sai sveitsi­läisiltä radio­yhtiöiltä.[2]

Vuonna 1958 Kudelski esitteli elokuva­käyttöön tarkoitetun Nagra III -nauhurin, jonka avulla ääni voitiin synkronoida elokuva­kameran kuvaamaan materiaaliin filmi­ruudun tarkkuudella. Kevyt nauhuri ja samaan aikaan kevyemmiksi kehittyneet elokuva­kamerat aloittivat uuden­laisen elokuvan­teon aidoissa ympäristöissä studioiden ulko­puolella. Tästä kiinnos­tuivat ensimmäisten joukossa ranska­laisen uuden aallon ohjaajat kuten Jean-Luc Godard ja François Truffaut. Yhdys­valloissa ensimmäisiä Nagran käyttäjiä oli dokumentaristi D. A. Pennebaker, ja myös Hollywood innostui kevyestä ääni­kalustosta niin, että käytännössä kaikki amerikkalais­elokuvat äänitettiin Nagra-nauhureilla vuodesta 1961 aina 1990-luvun digitaali­tekniikan läpi­murtoon asti. Elokuva-ala palkitsi Stefan Kudelskin ansioistaan ääni­tekniikan kehittä­misessä Oscar-palkinnolla vuosina 1965, 1977, 1978 ja 1990. Emmy-palkinnon hän sai 1984 ja 1986.

1960-luvulla Yhdys­valtojen salainen palvelu tilasi Kudelskilta suunnilleen C-kasetin nauha­leveyteen perustuvia pieniä kela­nauhureita, joista syntyi Nagran *Serie Noire* (SN). Nagra-nauhurit ovat olleet käytössä myös monilla Mount Everestin retki­kunnilla sekä syvän­meren­sukeltaja Jacques Piccardin sukelluksilla.[2]

Nagra-laitteiden pitkä­aikainen valmistaja oli Sveitsin Cheseaux-sur-Lausannessa toimiva, vuonna 1951 perustettu *Kudelski SA*. Vuoden 2012 alusta audio­tuotteet eriytettiin Kudelski-konsernissa omaksi yhtiökseen nimeltä *Audio Technology Switzer­land SA*. Vuotta myöhemmin Stefan Kudelski kuoli 83-vuotiaana.[2]

Lähteet
-------

1. ↑  Tämä digitallennin kestää kovissakin oloissa, *Kauppalehti* 21.5.2016. Viitattu 14.10.2016.
2. 1 2 3  Vitello, Paul: Stefan Kudelski, Polish Inventor of Recorder That Changed Hollywood, Dies at 83, *The New York Times* 31.1.2013. Viitattu 14.10.2016.

Aiheesta muualla
----------------

* Kuvia tai muita tiedostoja aiheesta **Nagra** Wikimedia Commonsissa
**Wilhelmine Seebach** (1832 Riika – 1911 Berliini) oli saksalainen näyttelijä.

Elämä
-----

Wilhelmine Seebach syntyi taiteilijaperheeseen; hänen vanhempansa olivat näyttelijä Wilhelm Friedrich Seebach (1798–1863) ja Theona Blumauer. Wilhelmine Seebachilla oli kolme vuotta vanhempi sisar Marie, josta myös tuli näyttelijä. Äiti Theona Blumauer kuoli varhain, joten tyttäret olivat usein mukana isänsä teatterivierailuilla.
Wilhelmine Seebach teki ensiesiintymisensä Hampurissa, jonka jälkeen hän näytteli Mannheimissa, Coburgissa, Schwerinissä ja Meiningenissä. Useiden näyttelijäkiertueiden jälkeen hän sai kiinnityksen Königsbergiin.

Sisarensa kuoltua 1897 Wilhelmine Seebach otti johdettavakseen tämän Weimariin perustaman vähäosaisille näyttämötaiteilijoille tarkoitetun asuntolan ja kehitti sen yhteyteen koulun näiden jälkikasvulle.

Lähteet ja viitteet
-------------------

1. ↑   (Arkistoitu – Internet Archive)
2. ↑
3. 1 2

Aiheesta muualla
----------------

* Wilhelmine Seebach Saksan kansalliskirjastossa
* Iberlibro

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |
|  |
| Muut | 
* RISM

 |

 |